NWR บวก 1.58% เก็งผลประกอบการ 2H58 โตก้าวกระโดด ลุ้นกำไรปีนี้โต 1,716.5%
NWR บวกสวนตลาด ณ เวลา 11.01 น. ราคาอยู่ที่ 1.93 บ. บวก 0.03 บ. หรือ 1.58% มูลค่าซื้อขาย 94.22 ลบ. โดยบล.เมย์แบงก์ กิมเอ็ง มองว่ากลุ่มรับเหมาฯ ได้ประโยชน์โดยตรงจากการประมูลงานขนาดใหญ่ของรัฐ ส่งผลให้ ราคาหุ้น Outperform ตลาดได้ ทั้งนี้แนะนำ “เก็งกำไร” NWR เป้า 2.60 บ. โดยมองว่าผลประกอบการ 2H58 จะเติบโตก้าวกระโดด
25 มิ.ย. 2558

ผู้สื่อข่าวรายงานว่า ราคาหุ้นบริษัทเนาวรัตน์พัฒนาการ จำกัด (มหาชน)หรือ NWRณ เวลา 11.01น. ราคาอยู่ที่ 1.93 บาท บวก 0.03 บาท หรือ 1.58% สูงสุดที่ 1.95 บาท ต่ำสุดที่ 1.89 บาท มูลค่าซื้อขายที่ 94.22 ล้านบาท ขณะที่ดัชนีตลาดหุ้นไทยโดยรวมลบ 0.09%
 
 
บล.เมย์แบงก์ กิมเอ็ง (ประเทศไทย) ระบุในบทวิเคราะห์ (25 มิ.ย.) คงมุมมองเชิงบวกต่อหุ้นกลุ่มรับเหมาก่อสร้างสำหรับการลงทุนในครึ่งปีหลังปี 58 เนื่องจากได้ประโยชน์โดยตรงจากการประมูลงานขนาดใหญ่เป็นจำนวนมากของภาครัฐฯ ซึ่งจะส่งผลให้ราคาหุ้น Outperform ตลาดได้
ขณะที่คาดกำไรสุทธิไตรมาส 2/58 เติบโตทั้งจากปีก่อน และไตรมาสก่อนจากการรับรู้รายได้ของงานที่มีอัตรากำไรสูง และผลประกอบการครึ่งปีหลังของปี 58 คาดว่าจะเติบโตก้าวกระโดดจากครึ่งปีแรกของปีนี้ เนื่องจากจะมีการบันทึกกำไรจากธุรกิจอสังหาริมรัพย์ทั้งแนวราบ และแนวสูง ส่งผลให้กำไรสุทธิปี 2558 เติบโต 1,716.5% จากปีก่อนเป็น 176 ล้านบาท และเติบโตต่อเนื่อง 76.2% ในปี 2559 เป็น 310 ล้านบาท
ทั้งนี้ Backlog สิ้นสุด เดือน พ.ค. สูงถึง 1.7 หมื่นล้านบาท รองรับประมาณการรายได้ปี 2558-2559 แล้ว 100% และอยู่ระหว่างประมูลงานขนาดใหญ่อีก 1.4 หมื่นล้านบาท โดยคาดว่าจะชนะงานอย่างน้อย 15% ของที่เข้าประมูล
ด้าน Valuation ยังค่อนข้างถูก ซื้อขายระดับ PBV 2558 เพียง 1.1 เท่า เทียบกับหุ้นรับเหมาขนาดใหญ่ที่เฉลี่ยราว 3 เท่า และรับเหมาขนาดกลาง -เล็กที่ 1.5 เท่า พร้อมทั้งให้เป็น Top pick ของหุ้นกลุ่มรับเหมาขนาดกลาง-เล็ก
อีกทั้งมี Upside Risk ที่ยังไม่รวมไว้ในประมาณการคือรายการพิเศษคดีคลองด่านราว 300-600 ล้านบาท ที่คาดว่าจะบันทึกเป็นกำไรพิเศษได้ในปี 2558 หรือ 2559 แนะนำ “เก็งกำไร” NWR ราคาเหมาะสม 2.60 บาท
 
ด้านเทคนิค บล.ไอร่า ระบุในบทวิเคราะห์ (25 มิ.ย.) สั้นๆ รอ Follow Buy NWR เหนือ 1.93 บาท หากปรับตัวถึง 1.93 บาท รอ Break เพื่อเป็นสัญญาณซื้อ ทั้งนี้ระดับราคากำลังปรับตัวสูงขึ้นตามสัญญาณซื้อระยะกลางที่สามารถขึ้นมายืนเหนือ 1.85 บาทได้ โดยระยะสั้นๆหาก Break แนวต้านที่ 1.93 บาทก็จะเป็นสัญญาณซื้อและจะมีแนวต้านเป้าหมายแรกที่บริเวณ 2.08 บาท แนวรับ 1.86 บาท 1.84 บาท แนวต้าน 2 บาท 2.08 บาท
 